KUNINGRIIGI TUUL
Tere tulemast taas saatesarja Kuningriigi tuul.
Läheneb Jeesuse tagasitulek.
Jeesus on naasmas maa peale kuningana,
ja koos Kuningas Jeesusega
saabub maa peale ka Jumala kuningriik.
Kristlaskonnas käib parajasti suur usupuhastus,
kus Jumal taastab oma rahva seas algupärast kuningriigi evangeeliumi.
Ta edastab seda sõnumit paljude kaudu.
Üks neist on hollandlasest piibliõpetaja, kirjanik
ja kümnetes riikides tegutseva ühenduse
Christians for Israel International president Willem J. J. Glashouwer.
Oleme väga eriline põlvkond.
Imed toimuvad meie silme ees.
Näeme, kuidas juudi rahvas naaseb tõotatud maale.
Näeme prohveteeringuid realiseerumas just praegu.
See tähendab, Issand on hakanud liigutama maailma ajalugu
oma eesmärgi suunas -
kuningriigi ja Kuninga saabumise poole.
Kristlaskonna mõtted Jumala kuningriigist
kaotasid seose piiblisõnaga,
kui kirik hülgas peagi pärast apostlite aega oma juudi juured.
Piibli tõotatud Jumala kuningriik eraldus Iisraelist
ja muutus üksnes vaimseks.
Öeldakse: "Kuningriik maa peal -
kas see pole judaistlik mõtlemine ja Vana Testament?
Kas pole parem käsitleda neid asju vaimselt?"
Just seda ongi kirik sajandeid õpetanud. Algul öeldi:
"Asi on lihtne. Jah, juudid olid kunagi Jumala valitud rahvas.
Kuid siis ütlesid nad Jeesusele 'ei'.
Jumal vihastus nende peale ja viskas nad oma maalt välja.
Ta hajutas nad maailma laiali. Nad pidid kohutavalt kannatama.
Kuid see on meile kõigile hoiatuseks Jumala kohtumõistu kohta.
Nii juhtub nendega, kes loobuvad Issandast ja Tema Võitust. Aga meie,
kirik, võtsime Jeesuse vastu.
Nüüd oleme meie Jumala uus valitud rahvas. Meie oleme uus Iisrael.
Jumal on hüljanud Iisraeli ja juudid. Meie oleme uus Iisrael.
Oleme vaimne Iisrael," ütles kirik.
"Oleme asendanud Iisraeli Jumala valitud rahvana."
Seda nimetatakse asendusteoloogiaks.
Kõike seda õhutas kirik Piiblist vaimselt lugema.
"Meie, kirik, läbime selle maailma kõrbe
ja kohtame katsumusi, kuni jõuame lõpuks Tõotatud maale.
Tõotatud maa pole maalapike Lähis-Idas. See on taevas."
Jeruusalemmast lugedes öeldi: "See on taevane Jeruusalemm."
Seda tuleb vaimselt vaadata.
See räägib sinu hinge ja seesmise inimese taevasseminekust.
Selles asi ongi.
Ja juutide mõtlemine maast ja kuningriigist maa peal -
see pole vaimne, ütles kirik.
"Ja muide," ütles kirik, "me ei leia seda Uuest Testamendist."
Kuningriik on Uues Testamendis siiski jõuliselt olemas.
Kuid kristlaskonna taevaprillidega on seda olnud raske näha.
Uus Testament isegi algab sellega,
kuningriigiga, mis kord tulema peab.
Mäletame, kuidas ingel Gabriel Maarjale ilmus.
Seda õpetatakse ja jutlustatakse kirikus alati enne jõule.
Loeme, kuidas Gabriel teatas Maarjale Luuka 1:31 -
"Ja vaata, sa jääd lapseootele ja tood ilmale poja
ja paned talle nimeks Jeesus.
Tema saab suureks ja teda hüütakse Kõigekõrgema Pojaks ..."
See on sõna otseses mõttes täide läinud.
Neitsi Maarja jäi lapseootele.
Jumal lõi temas selle väga erilise lapse.
Jumal oli Tema isa, Maarja oli Tema ema.
Temast sai Jumala püha laps, Poeg, Püha Tall,
kes tapetakse maailma pattude eest. See sündis sõna otseses mõttes.
Gabriel andis teisegi tõotuse. Sellest eriti ei räägita:
"Ja Issand Jumal annab talle tema isa Taaveti trooni."
Kus Taaveti troon asus? Kas taevas? Ei. Jeruusalemmas.
Jeruusalemmas valitses tema isa Taavet kogu Jaakobi soo üle.
See tähendab Iisraeli kahtteist hõimu.
Gabriel formuleeris selle väga täpselt.
Ta ütles: "Jaakob". Ta ei ütle, et Ta valitseb Iisraeli koja üle.
See võinuks viia vääritimõistmiseni.
Kuningas Taavet valitses 12 hõimu üle, nagu ka Saalomon.
Seejärel jagunes kuningriik kaheks. Kümme hõimu nimetati Iisraeliks,
kaks hõimu nimetati ühiselt Juudaks.
Kui Gabriel oleks öelnud, et Ta valitseb Iisraeli üle,
oleks võidud valesti aru saada: "Oi, vaid kümne hõimu, Iisraeli üle.
Mis sai kahest teisest hõimust?"
Ei, ta ütleb: "Ta valitseb kuningana Jaakobi soo üle
igavesti ning tema valitsusele [kuningriigile] ei tule lõppu."
Willem J. J. Glashouwer jõudis Piibli mõteteni kuningriigist
väga pika ringiga.
Mu koduse kabineti raamaturiiulis
on ca 125 meetrit teoloogilisi raamatuid.
Kahjuks pean ütlema, et olen lugenud enamikku neist.
On tohutu hulk teoloogilist kirjandust,
mis käsitleb Piibli mõistet kuningriigist.
Ma ei hakka sügavuti seletama katoliiklaste ja protestantide nägemusi
ja kuidas näeb seda 'kuningriik nüüd' liikumine
või 'ühiskondlik evangeelium'. Kuningriigi kohta on mitmeid käsitlusi.
See on segadusttekitav. Kui vaadata kõiki piiblisalme,
siis kas kuningriik on nüüd või tulevikus?
Kas kuningriik on maa peal või taevas?
Milline on Piibli käsitlus kuningriigist?
Kui olin selle kohta mitut raamatut lugenud,
naasin Piibli kirjakohtade juurde, eriti Uues Testamendis,
kus räägitakse Jumala, taeva või Kristuse kuningriigist.
Esiteks ei käsitle kuningriigi mõiste Piiblis seda,
kuidas su hing taevasse läheb.
Muidugi, kui sured ja tunned Kristust kui oma Päästjat,
pääsed hingama taevasesse ausse. Kuid kuningriik,
millest Piibel räägib, on kuningriik maa peal.
Kui Jeesus meid palvetama õpetab, ütleb Ta:
"Palvetage siis nii: Meie Isa, kes sa oled taevas!
Pühitsetud olgu sinu nimi. Sinu riik [kuningriik] tulgu.
Sinu tahtmine sündigu nagu taevas, nõnda ka maa peal."
Tema tahtmine sünnib taevas.
Aga palvetage maapealse kuningriigi eest.
'Taeva kuningriik' tähendab taevast antud maapealset kuningriiki.
Taevas asuva kuningriigi asemel leiab Piiblist
maapealse Jumala kuningriigi erinevad etapid.
Vahel ütlen, et kõik Uue Testamendi kuningriigi-salmid
võib jagada kolme tulpa.
Kui kuningas oli maa peal, kui Jeesus oli Iisraelis -
see on esimene tulp. Sellele viitavad paljud kirjakohad.
Tema ümber said ilmsiks kuningriigi tunnustähed.
Kõik esimese tulba tekstid,
kõik kuningriigi tunnustähed ..
Mis on tunnustähed? Need viitavad kuningriigi suunas.
Need on näited. Need osutavad tegelikkuse suunas,
mis saab maa peal olema, kui kuningriik on tõeliselt tulnud.
Tulp nr 2.
Jeesus mõistab, et Tal on käes aeg naasta Isa juurde taevasse.
Ta ütleb oma juutidest sõpradele:
"Palun, et Isa läkitaks Püha Vaimu."
Esimeses tulbas toimusid kõik tunnustähed üksnes Iisraelis,
sest Ta ei käinud praktiliselt kunagi väljaspool Iisraeli.
Kui ta oli beebi, viisid vanemad ta muidugi Egiptusse.
Kuningriigi tunnustähed toimusid Iisraelis, mitte kuskil mujal.
Nüüd ütleb Ta: "Palun, et Isa saadaks Püha Vaimu
ja saadan teid rahvaste sekka
Jeruusalemmast ja Samaariast maailma äärteni
kuulutama kõigile rahvastele kuningriigi evangeeliumi."
Mitte lihtsalt evangeeliumi, et hing läheb taevasse,
vaid kuningriigi evangeeliumi.
Ta ütleb: "Teen samu kuningriigi tunnustähti teie kaudu
Püha Vaimu väel. Te teete isegi suuremaid asju."
Nii saavad kõik rahvad, paganad, teada, kes on tõeline Kuningas.
Kuningriigi tunnustähed on järgnenud
kuningriigi evangeeliumi kuulutamisele juba peaaegu 2000 aastat.
Tulp nr 3 on see, kui Kuningas ise on taas meie keskel.
Kui Ta istub oma isa Taaveti troonil.
Too rahu ja õigluse kuningriik on uskumatu.
Jumala nähtava kuningavõimu aeg jaguneb kahte erinevasse etappi.
Maailma ajalugu saab olema nagu loomine.
Jumal lõi maailma kuue päevaga. Päev on nagu tuhat aastat.
Esmalt on kuus 1000-aastast tööpäeva.
Seejärel tuleb seitsmes päev - sabatipäev. Ja Jumal puhkas.
Ootame hingamispäeva puhkust kogu loodule.
Juudi mõtlemises järgneb 7. päevale kaheksas.
Kaheksas päev tähendab igavikku.
Esmalt tuleb meil ehk kuningriik, mis kestab tuhat aastat.
Aga see jätkub, kui kõik on uuendatud
ja Jumal on kõik kõiges,
sest Gabriel ütles, et Tema kuningriigil ei tule lõppu.
See jätkub aust ausse igavesti.
Piiblis on Jumala kuningriik maa peal samal ajal ka Iisraeli kuningriik.
Iisraelil on selles Jumala plaanis keskne roll
ja seda teab ka Jumala vastane.
Kas tead mis? Kurat ei usu asendusteoloogiasse.
Ta teab, et Jumalal on suured plaanid
õnnistada maailma ja rahvaid Iisraeli ja juudi rahva kaudu.
Kui ta usuks asendusteoloogiasse, püüaks ta tappa meid, kirikut,
sest me ju asendaksime Iisraeli ja oleksime uus Iisrael.
Ei, kurat teab, et Jumala tõotused püsivad igavesti.
Ta teab, et Jumalal käib protsess, kus ta kasutab Iisraeli ja juudi rahvast
maailma rahvaste õnnistamiseks. Ta teab, et tuleb kuningriik.
Ta proovib kõike, et mitte lasta Jumalal
oma maailma õnnistamise plaane täide viia.
Kui ta ei suuda seda ära hoida, püüab ta seda kaugele edasi lükata.
Kui kristlaskond ei mõista oodata Jeesuse kuningriigi tulemist,
ei suuda see mõista, mis hetkel maailmas toimub.
Kui kogudus aru saaks, mis parajasti toimub ..
Lubage mul tsiteerida
Jeesuse sõnu.
Arvan, et pimeduse jõud teavad täpselt, mis täna toimub.
Arvan, et nad tunnevad oma Piibleid
paremini, kui paljud kristlased, pastorid, preestrid või teised.
Kust ma seda tean? Sest Piibel ütleb seda.
Matteuse evangeeliumi 8. peatükk.
Jeesus jõudis teisele kaldale.
Talle tuli haudadest vastu kaks kurjadest vaimudest vaevatud meest.
"Nad olid hirmsad ja väga ohtlikud, nii et keegi ei saanud käia seda teed."
Nad hakkasid karjuma:
"Mis on meil sinuga asja, sa Jumala Poeg?
Kas sa oled tulnud meid piinama
enne [määratud] aega?"
Nad teadsid täpselt, kes Jeesus on.
Seda ei tea ilmselt isegi tänapäeva teoloogid.
On pikk nimekiri: "Kes Jeesus on? Kas eriline rabi? Usuravitseja?
Sotsiaalne revolutsionäär?
Või lihtsalt suur humanist? Eeskuju kõigile? Kes Jeesus on?"
Nad hüüdsid: "Mis on meil sinuga asja, sa Jumala Poeg?"
Nad teavad, kes Ta on, ja nad kardavad Teda.
Nad küsivad: "Kas oled tulnud meid enneaegu piinama?"
Nad teavad, et ühel päeval neid piinatakse.
Ja et Jumala Pojal on selles pearoll. Ja et nad heidetakse tulejärve.
Ainus, mida nad ei mõistnud, oli see, kas see aeg oli juba käes,
enne määratud aega.
Siis palusid nad luba minna seakarja sisse.
Jeesus andis neile loa. Neil oli õigus: aeg polnud veel käes.
Seakari sööstis järvevette, mitte veel tulejärve.
Vaenlane ei kahtle Jeesuse naasmises
ja Jumala kuningriigi tulekus maa peale.
Nad võivad lugeda Piiblit. Nad võivad lugeda Luuka 1. peatükki
ja kuulda Gabrieli sõnu.
Et Ta istub Jeruusalemmas oma isa Taaveti troonile
ja valitseb kuningana Jaakobi soo, Iisraeli üle.
See on nende lõpu algus.
Nad näevad juutide naasmist oma Tõotatud maale.
Nad mõistavad, et Jeesus tuleb.
See tähendab nende lõpu algust.
Kui oleksin selline pimeduse jõud, mis ma siis teeksin?
Ma ei taha tulejärve minna.
Kas saan selle peatada või edasi lükata? Ahaa!
"Ta istub oma isa Taaveti troonile ja valitseb Jaakobi soo üle."
Plaan A - tappa kõik juudid.
Siis pole enam Jaakobit ja Ta ei saa valitseda Jaakobi soo üle.
Ja mina võin igavesti jätkata. Ei. Plaan A ei tööta,
sest Piibel ütleb, et Ta istub troonile ja valitseb Jaakobi soo üle.
Hea küll. Teeme uue plaani. Plaan B on järgmine:
Kas tead, mis ma Jeruusalemmas teen?
Lõikan Tõotatud maa tükkideks.
Lõikan ära Gaza,
mis on Juuda hõimu pärisosa.
Lõikan ära Läänekalda, mis on Iisraeli südamaa.
Lõikan ära Golani kõrgustikud, mis on Piibli Baasan,
ja osa Tõotatud maast.
Ja poolitan Jeruusalemma.
Seejärel võtan kõik need osad
ja teen neist järgmise moslemite araabiariigi.
Võtan Jeruusalemma idaosa
ja teen sellest oma uue moslemite araabiariigi pealinna
ning annan riigile nimeks Palestiina.
See kõlab ju hästi. Äkki inimesed langevad selle lõksu.
Lisaks saan toreda kõrvalboonuse: kui Ida-Jeruusalemma ära lõikan,
saan kaks tähtsat mäge: Siioni mäe,
kus mul juba seisab kaks mošeed. Ei mingit templit enam. Luban seda.
Ja mul on Õlimägi, kuhu Jeesus peab tagasi tulema.
Ta tõusis Õlimäelt taevasse.
Inglid ütlesid: "Mis te vaatate? Ta tuleb samamoodi tagasi
nagu nägite Teda minevat." Kui see pole Iisrael, ei saa Ta tulla.
Ehk lähevad rahvad orki ja usuvad seda. Ja nad lähevadki.
Veidi rohkem kui kahe aasta eest toimus ÜROs hääletus:
Kas Iisraelimaal peaks olema Palestiina riik?
Maal, mille Jumal tõotas igavese lepinguga Iisraelile.
134 riiki ütles: "Jah. Peaks küll."
Minu mäletamist mööda jättis 41 rahvast hääletamata.
Kuid vaikimine tähendab nõusolekut. Euroopa oli nende seas,
välja arvatud Tšehhi Vabariik.
Vaid üheksa riiki ütles: "Ei. Seda ei tohiks sündida."
Araablastel on Iisraelis inim- ja kodanikuõigused.
Kuid maa tükkideks lõikamine ja teise riigi loomine pole Jumala tahe.
Aga riigid langesid sellesse lõksu. Kolmandaks,
on mul plaan C: loopida kirikule liiva silmadesse,
nii et neil pole aimugi, mis nende silme ees toimub.
Nad lihtsalt jätkavad oma tavapärast elu.
Las nad peavad tühiste asjade üle oma teoloogilisi debatte.
Siis on nad kahjutud. Kui kirik hakkab ärkama,
ja mõistma, mis toimub, ning langeb põlvili
ja hakkab palvetama Jeesuse nimel, siis pimeduse jõuna kardaksin seda.
Aga kui nad jätkavad oma tavapärast tegevust, on nad kahjutud.
Las nad jätkavad samas vaimus.
Kuigi Iisrael on Jumala plaanis keskne,
on ka kirikul tähtis roll selle plaani teostumises.
Peaksime mõistma, kui tähtsad kristlased tänapäeval on.
Kui nad hakkavad seda mõistma ja sellest ilmutuse saavad,
peaksid nad põlvili langema ja Jumalat paluma.
Tuleks näha kõiki ohte, mis Iisraelile ja juudi rahvale lähenevad,
ning olla müüriks nende ümber, ehitada nende ümber palvemüür,
õnnistada neid, aidata neil naasta Iisraelimaale,
ja rääkida kogudustele, et on aeg otsustada.
Sa kas ühined Jumala tänase prohvetliku liikumisega,
kus Ta hakkab juute tagasi Iisraelimaale tooma,
või ei saa sa üldse pihta, mis maailmas toimub,
ja satud lõpuaegade religioossetesse võltssüsteemidesse.
Kogudusel on aeg otsustada.
Kui neid asju mõista, mõistad samuti,
et armuaeg evangeeliumi kuulutamiseks rahvaste seas
on aeglaselt lõppemas. Aeg on otsakorral.
Rahvastele tuleks kuulutada nagu ei iial varem,
sest Jumal teeb juba ettevalmistusi järgmiseks ajalooetapiks.
Lõpuks peaksid rahvad mõistma, mis toimub.
Kui Ta naaseb oma auhiilguses, tõusevad õiged surnuist üles.
Aga toimub ka kohtumõistmine jumalakartmatute rahvaste üle.
Ta kogub rahvad enda ette ja jaotab nad
vasakule ja paremale.
Vasakulolijad satuvad sõna otseses mõttes põrgusse. Matteuse 25.
Paremalolijad pärivad kuningriigi, mis on neile valmistatud.
Kes läheb vasakule, kes paremale?
"Mida iganes tegite ühele neist minu vähimaist vendadest ..."
Ta nagu osutaks sõrmega kõigile juutidele enda ümber.
Mida iganes sina tegid - Soome, Holland, Venemaa, Saksamaa
minu vendadele, kui nad teie seas olid ..
Mis te nendega tegite?
Iisrael pole üksnes huvitav teoloogiliste arutelude objekt.
Iisrael on kõige olulisem. Selle küsimuse
esitab kuningate Kuningas ja isandate Issand rahvastele.
Nii on Iisrael
ehk viimane äratushüüd kogudusele, et see üles ärkaks.
See on viimane prohvetlik hoiatus rahvastele.
Asjad ei jätku tavapäraselt, vaid Jumal liigub edasi.
Jumal viib maailma ajaloo lõpule täpselt oma plaani järgi.
Seepärast juudid naasevadki oma maale igast ilmakaarest.
Jumal andis Iisraelile tõotused,
ja Ta täidab kõik Iisraelile antud lubadused.
Samamoodi nagu täidetakse kõik tõotused, mis anti kogudusele.
Ta täidab ka kõik sulle ja mulle antud isiklikud tõotused.
Sest Ta on ustav Jumal.
Näeme, kuidas juudid koju tulevad. Jumal lubas,
et Jeesus istub Jeruusalemmas oma isa Taaveti troonil
ja Tema kuningriigil pole lõppu.
Liigume siis aulise tuleviku suunas.
Jumal rääkis oma kuningriigi plaanist kaua enne Uue Testamendi aega.
Järgmises saates vaatame,
kuidas näeb Jumala kuningriigi tulemine välja
messiaanliku juudi silmade läbi.
Palvetame veel koos.
Aitäh, Isa, Sinu imelise plaani eest selle maailma suhtes.
Aitäh selle eest, kuidas äratad oma kogudust vastu võtma
oma kuningana naasvat Poega Jeesust, ja kuningriiki,
mida oled ajastute algusest peale tahtnud maailmas nähtavale tuua.
Lase meil oma armus osaleda selles, mis Sul teoksil on.
Jeesuse nimel. Aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri